रैली को संबोधित करते हुए किसानों का जिक्र करते हुए पीएम ने कहा- हमारी सरकार 2022 तक किसानों की आय को दोगुनी करने के लक्ष्य के साथ कार्य कर रही है. अब तक देश में 14 करोड़ 50 लाख से ज्यादा सॉयल हेल्थ कार्ड किसानों को दिए जा चुके हैं और राजस्थान में लगभग 90 लाख किसानों को सॉयल हेल्थ कार्ड प्राप्त हो चुके हैं. हमनें फसलों के न्यूनतम समर्थन मूल्य को लागत से डेढ़ गुना करने का अपना वादा पूरा करने का काम किया है. देश के प्रत्येक व्यक्ति के जीवन को अधिक से अधिक सरल, स्वस्थ, सुरक्षित और सुगम बनाने का काम हम कर रहे हैं.